
Biogratia áiReynamo Rafael lampe (Rey) 

Reynaldo Rafael Lampe a nace na Araba dia 17 di febraari 1943. Reynaldo no tin 
nomber artistico, simplemente desde chikito nan a yam’e Rey. 

Nomber di su tata ta Basilio Lampe y su mama ta Magda Croes. Rey a nace na 
Barcadera cu tabata e tempo ey, parti di e bario di Santa Craz. Nan ta cinco raman, 
tres raman homber y dos raman muhe. Rey ta di cuatro raman. Nomber di su casa ta 
Carmen Chiquito. E ta naci dia 12 di febraari 1946. Nan a casa dia 10 di juli 1971 y 
nan tin tres yiu: Carreyna naci dia 20 di april 1977, Amalda cu fecha di nacemento 5 
di mei 1978 y Romelia dia 13 di maart 1981.Tin mas musico den famia. Pero den cas 
mes, Rey su yiunan ta balia hopi den grapo p’aki p’aya. 

Segun Rey e bida artistico no ta un cambio den bida, ta mescos na 
cas cu su hendenan. 



E bida artistico no a trece cambio den bida na cas cu su hendenan, cu su ramannan ni cu su famianan. Nan 
relacion familiar a keda mescos. Musica tambe ta haci bo sinti yega na esnan cu bo ta bay canta pa nan, cu ta 
scucha bo y nan ta aplaudi bo. Esey ta un satisfaccion cu bo ta haya y mesora bo ta sinti bo relaha, alegre y e 
parti social ta masha agradabel mes. 


E bida artistico 


Rey ta kere desde cu e tabatin 
seis aña, nan tabata bay cu 
frecuencia na su madushi y 
padushi. Ta ey, su omonan tabata 
toca nan piesanan crioyo cu 
instramentonan musical manera 
piano, mandolin, guitara, 
tambora, cuatro, maraca, raspa 
etc. Asina e tambe ta participa 
hunto cu nan. Rey ta kere cu di 
biaha musica a cuminsa interesa e 
memorianan hoben. E tabata for- 
ma parti di koor inmaculada di 
Sta. Craz. Nan tabata canta den 
misa cu combinacion di cuatro 
bos. Nan ta bin hunto cu otro in- 
tegrantenan di e coro cu tabata sa 
algo di musica. Asina nan a bin 
forma un trio cu tabata yama 


“Los Virreyes”. Tabata Frank 
Croes, Nico Lampe, raman di Rey 
y Rey mes. Nan tabata 
relativamente hopi jong. Rey ta 
kere diesseis pa diesshete aña cu 
bo por a bay canta pa un 
hacimento di aña, of den un show 
musical. Nan a toca varios aña 
basta activo, despues Frank mester 
a bay Hulanda y nan a keda como 
miembro di koor. Nan a haya 
como integrantenan, Hyacintho 
(Chinto) Geerman y Roly 
Werleman y hunto cu Rey nan a 
dicidi di forma un trio musical. 
Chinto tabata toca riba requinto, 
Roly cu guitara y Rey mes, guitara 
e no a toca e 


tempo ey ainda sino maraca 
despues guitara. E tabata sa mas o 
menos kico pa haci. E ora cu e 
trio, nan a forma Los Arabeños. 

E nomber Los Arabeños a bin dor 
cu frecuentemente nan tabata bay 
Colombia pa bishita y consulta 
medico, na Colombia nan ta yama 
nos Arabianonan “Arabeños”. 
Asina nan a pone e nomber Los 
Arabeños na aña 1965. Nan a 
keda ensaya, te cu nan a bay den 
un show musical na Cer’i Noka, 
un actividad organisa pa 
Parochieraad. Hopi hende tabata 
paga entrada pa crea fondo pa 
asina cubri cierto gastonan di 
Parochieraad. Varios biaha tabatin 
sorto di shownan asina den un 

Dedicacion y estilo musical 


En principio Rey su prome 
instrumento cu e tabata toca, ta 
mandolin. E1 a train cu Trio Los 
Vireyes y ta cu mandolin Rey a 
cuminsa prome cu un omo di dje. 

E mandolin ey tin un estilo masha 
bunita, tur doma p’aki p’aya. Rey 
kier sa e ta di e marca Marma. 

E omo a mustr’e kico ta kico. 

E dedicacion na tecnicanan ta exigi 
ehersicio di dos of tres bes pa 
siman. Bo ta busca combinacion di 
escala riba e guitara, cu ta parti 
abou y parti ariba, 


pesey bo tin tanto nota musical, 
nan ta bisa, notanan traha acerca. 
Anto Rey a cuminsa saca piesa 
riba e mandolin. Despues, e omo 
mes a bende Rey un mandolin. 

E ta kere e tempo ey, e tabatin 
diescuatro of diescinco aña. Nan a 
bay cu e trio y nan a toca den 
show na diferente caminda. Estilo 
cu e trio ta toca ta bolero, tumba, 
mazurka, wals y ranchera. Pues, 
nan ta bin cu diferente ritmo y nan 
a canta den diferente idioma. 



Desaroyo musical 



Rey tabata hopi activo tanto cu Los 
Virreyes cu tabata e gmpo tipico, 
tambe cu Mariachi Universo, 
actualmente e ta cu Rondalla 
Universo di Aruba. Esaki ta e 
gruponan cu Rey tabata dedica mas 
tempo na nan. Y den bes en cuando 
un hende ta pidie pa e bay toca pa 
un hacimento di aña tal caminda y 


e ta pasa man pa su guitara y ta 
complace cu mucho gusto y cu 
amor nan ta toca nan piesanan. 
Pero fuera di esey, nan tabata tin 
un gmpo tipico, den cua Rey 
tabata toca fio, pero despues nan a 
haya Chinto mes kende ta parti di 
e trio y tambe ta violinista. E ora 
Chinto a tuma e fio over, nan a 
pasa paranda di Dande na e 
famianan pa toca cancionnan 
tipico. Despues cu e trio a haci un 
aña di existencia, Catey Fortunato 
Werleman a uni su mes na e trio 
na añal966 y a keda te awor. 
Despues di algun aña, ora Chinto 
Geerman a sali, nan a haya algun 
integrante mas cu a yuda nan. Por 
ehempel Ricardo Arends a bin 
yuda pa mantene e trio, 


nan a reemplasa Trio Huasteca, 
cu tabata un bon trio tambe na 
Concorde Hotel, durante dos 
siman cu Huasteca mester a bay 
afo. Despues cu Frank Croes a bin 
di Hulanda, e tambe tabata un 
reemplasante, ora cu un tocado no 
por presenta. Ultimo ta Mario 
Croes a join nan, pero aparte di 
esey, nan tabata forma parti di 
Mariachi Universo tambe. 



Nan tabata cu nan grupo, bunita uniforma, canta nan cancionnan ranchera pa hacimento di 
aña. Fuera di esey, nan ta parti di un Rondalla actual di diesdos guitarista y nan ta train 
practicamente tur siman. Rondalla ta toca na diferente actividad, manera durante 
naturalisacion na Aruba, dia di Himno y Bandera, dia di Betico, fiestanan priva, temporada 
di Pasco, shownan, na TeleAruba, den clubnan, etc. 

E parti intemacional 


Nan a representa Aruba varios biaha 
cu nan musica, den convencionnan 
cu ta promove Aruba. Fuera di 
Corsou, nan a toca den show di trio 
cu Los Arubeños. Fuera di Los 
Arubeños, e grupo tipico tambe a bay 
Mexico y nan a toca tanto cu trio y 
cu grupo tipico. Nan a toca den un 
show hunto cu otro mariachinan na 
Mexico. Nan a bay Alemania (West 
Berlin), na Puerto Rico riba e Ferry 
Almirante Luis Brion. Tambe nan a 
yega di toca riba crucero pa e cena di 
gala di e patron di e cuerpo cu ta 
maneha e crucero ey. Tur loke nan 
mester a haci riba e barco ta toca, 
anto e salida tabata for di Corsou. Na 
St. Kitts nan a baha. 


Grabacionnan realisa 


Nan a graba un cd-nan tambe, entre otro na Papiamento y asina un 
motibo pa laga un recuerdo pa hubentud cu ta biniendo aworaki den 
estilo di musica di guitara y canto. Ta parce comosifuera e tipo di 
musica aki a keda un banda. P’esey, nan cu te ainda kier sigui y 
stimula e muchanan hoben ainda pa asina nan tambe por bin cu algo 
similar, esta canto, musica cu tres guitara y combinacion di tres bos. 

Nan ta contento di por ta activo den e direccion ey te ainda.E trio a 
bay graba na radio Kelkboom cu tabata situa den Emmastraat. Nan a 
graba na Tele Aruba, tambe nan a yega di graba cu Pati Lacle den 
Klompen Club di Aruba Caribbean Hotel. Asina Trio Arubeños a 
graba varios “disco 45” y grabacionnan despues a sigui tambe cu Deil CrlStal SOUHd FUCtOry hUlltO CU HildWUrd 
Hiidward Croes d.f.m. Croes (d.t.m.) Ingeniero di Studio. 



Tambe nan a toca na partinan di 
Merca, manera New York, 
Philadelfia, Brooklin, Boston y na 
mayoria estado ey banda. Na 
Alemania, nan a haya e invitacion en 
combinacion cu tur e gruponan cu 
tabatin aya. Tabata 120 pais cu a 
participa riba e tereno musical. Trio 
Los Arubeños tabata un di e 
cinconan selecta pa bay toca na 
canal dos di television di West 
Berlin e tempo aya. E trio a haci 
tambe un presentacion hopi exitoso 
durante un cena di gala na e Rey 
Abu Dhaby di Saudi Arabia. Nan a 
pasa hopi bon riba e tereno musical. 
Te ainda tur cos ta bay bon, nan ta 
conforme, feliz y contento cu nan 
trio ta activo ainda. 

Acontecimento cu Rey a consiflera mas importante den e bida 
artistico 

Rey ta kere cu e acontecimentonan actual ta basa riba musico y cantantenan ageno, di otro paisnan di otro 
nacion, esta imigrante cu ta bin establece na Aruba. No tin ningun fundacion active awor aki riba tereno 
musical pa e gruponan, pa proteha loke ta di Aruba riba tereno menciona, of riba cualkier otro tereno cultural 
di Aruba. Anto e ora unda pa bay, Rey tabata parti di entre otro fundacion manera Adayma, despues Asoma. 
Ultimo tin uno cu yama MUSICA tambe. Sinembargo ta sinti falta di e parti cu nan por defende e gruponan e 
agrupacionnan di Aruba, pa mantene nos cultura y pa proteha e obranan musical di e compositoman, areglista 
y tur musiconan Ambano. 


Sugerencia pa futuro generacion 


Ohala e scolnan por bin cu lesnan musical of posibilidad pa duna cursonan musical den por ehempel estilo 
crioyo, estilo profesional pa asina involucra e hobennan desde awo caba riba e tereno musical. Conhuntamente 
cu Scol di musica Rufo Wever, por dedica hopi tempo na educacion musical y cu nan por mira bek e inversion 
cu ta wordo haci tanto den instmmento, den orario, den pagamento di cursonan. E mayoman lo mester ta mas 
conciente pa dedica nan tempo pa hiba e muchanan les, hiba nan den gmponan di canto, baile di shownan di 
mucha, shownan di hende grandi. Wak si nan por mira e beneficionan den futuro cu nan por haya un trabou 
p.e. anto pa loke tur e gastonan cu a wordo inverti pa nan yega asina leu y bira profesionalnan riba tereno 
musical, cultura di canto, baile of den cualkier loke ta concemi nos cultura. Un deseo grandi ta pa e leynan di 
Amba ta firme riba e puntonan ey pa pone enfasis riba e parti ey pa asina proteha nos artistanan y proteha nos 
cultura. 

